CELEX: 22009D0008
Language: sl
Date: 2008-02-05 00:00:00
Title: Sklep Skupnega odbora EGP št. 8/2009 z dne 5. februarja 2009 o spremembi Priloge II (Tehnični predpisi, standardi, preskušanje in certificiranje) in Priloge XIII (Promet) k Sporazumu EGP

19.3.2009   
            
            
               SL
            
            
               Uradni list Evropske unije
            
            
               L 73/42
            
         
      SKLEP SKUPNEGA ODBORA EGP
   št. 8/2009
   z dne 5. februarja 2009
   o spremembi Priloge II (Tehnični predpisi, standardi, preskušanje in certificiranje) in Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga II k Sporazumu je bila spremenjena s Sklepom Skupnega odbora EGP št. 112/2008 z dne 7. novembra 2008 (1).
            
         
               (2)
            
            
               Priloga XIII k Sporazumu je bila spremenjena s Sklepom Skupnega odbora EGP št. 129/2008 z dne 5. decembra 2008 (2).
            
         
               (3)
            
            
               Uredba (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (3), Uredba (ES) št. 550/2004 Evropskega parlamenta in Sveta z dne 10. marca 2004 o izvajanju navigacijskih služb zračnega prometa na enotnem evropskem nebu (4), Uredba (ES) št. 551/2004 Evropskega parlamenta in Sveta z dne 10. marca 2004 o organiziranosti in uporabi zračnega prostora na enotnem evropskem nebu (5) ter Uredba (ES) 552/2004 Evropskega parlamenta in Sveta z dne 10. marca 2004 o interoperabilnosti evropske mreže za upravljanje zračnega prometa (6) so bile vključene v Sporazum s Sklepom Skupnega odbora EGP št. 67/2006 (7) z dne 2. junija 2006 s prilagoditvami po posameznih državah.
            
         
               (4)
            
            
               Uredbo Komisije (ES) št. 482/2008 z dne 30. maja 2008 o vzpostavitvi sistema za zagotavljanje varnosti programske opreme, ki ga morajo uvesti izvajalci navigacijskih služb zračnega prometa, in spremembi Priloge II k Uredbi (ES) št. 2096/2005 (8), je treba vključiti v Sporazum.
            
         
               (5)
            
            
               Z Uredbo Evropskega parlamenta in Sveta (ES) št. 1592/2002 z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu (9), ki je bila vključena v Sporazum s Sklepom Skupnega odbora EGP št. 179/2004 (10) z dne 9. decembra 2004, sta bili razveljavljeni Direktiva 80/51/EGS (11) in Priloga II k Uredbi (EGS) št. 3922/91 (12), ki sta vključeni v Sporazum in ju je zato treba v okviru Sporazuma razveljaviti –
            
         SKLENIL:
   Člen 1
   Besedilo točke 2 (Direktiva Sveta 80/51/EGS) v poglavju XVII Priloge II k Sporazumu se črta.
   Člen 2
   Priloga XIII k Sporazumu se spremeni:
   
               1.
            
            
               v točki 66a (Uredba Sveta (EGS) št. 3922/91) se doda naslednja alinea:
               
                           „—
                        
                        
                           
                              32002 R 1592: Uredba (ES) št. 1592/2002 Evropskega parlamenta in Sveta z dne 15. julija 2002 (UL L 240, 7.9.2002, str. 1).“;
                        
                     
         
               2.
            
            
               za točko 66we (Uredba Komisije (ES) št. 1265/2007) se vstavi naslednja točka:
               
                           „66wf.
                        
                        
                           
                              32008 R 0482: Uredba Komisije (ES) št. 482/2008 z dne 30. maja 2008 o vzpostavitvi sistema za zagotavljanje varnosti programske opreme, ki ga morajo uvesti izvajalci navigacijskih služb zračnega prometa, in spremembi Priloge II k Uredbi (ES) št. 2096/2005 (UL L 141, 31.5.2008, str. 5).“;
                        
                     
         
               3.
            
            
               v točki 66x (Uredba Komisije (ES) št. 2096/2005) se doda naslednja alinea:
               
                           „—
                        
                        
                           
                              32008 R 0482: Uredba Komisije (ES) št. 482/2008 z dne 30. maja 2008 (UL L 141, 31.5.2008, str. 5).“
                        
                     
         Člen 3
   Besedilo Uredbe (ES) št. 482/2008 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 4
   Ta sklep začne veljati 6. februarja 2009 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (13).
   Člen 5
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 5. februarja 2009
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 339, 18.12.2008, str. 100.
   
      (2)  UL L 25, 29.1.2009, str. 36.
   
      (3)  UL L 96, 31.3.2004, str. 1.
   
      (4)  UL L 96, 31.3.2004, str. 10.
   
      (5)  UL L 96, 31.3.2004, str. 20.
   
      (6)  UL L 96, 31.3.2004, str. 26.
   
      (7)  UL L 245, 7.9.2006, str. 18.
   
      (8)  UL L 141, 31.5.2008, str. 5.
   
      (9)  UL L 240, 7.9.2002, str. 1.
   
      (10)  UL L 133, 26.5.2005, str. 37.
   
      (11)  UL L 18, 24.1.1980, str. 26.
   
      (12)  UL L 373, 31.12.1991, str. 4.
   
      (13)  Navedena ni nobena ustavna zahteva.